Michael Wüstenberg

**Michael Wüstenberg** (født 1954) er en tysk prelat, misjonær og emeritert katolsk biskop av Aliwal i Sør-Afrika.
## Liv og virke
### Bakgrunn
Michael Wüstenberg vokste opp i Hamburg-Harburg, den sørlige del av Hamburg som på den tiden fortsatt tilhørte Hildesheim bispedømme. Etter å ha gått på barneskole og gymnasium i Hamburg studerte han filosofi og teologi ved Philosophisch-theologische Hochschule Sankt Georgen i Frankfurt am Main, og ved det teologiske fakultet ved Albert-Ludwigs-Universität i Freiburg im Breisgau.

### Prest
Wüstenberg ble ordinert til prest den 5. juni 1982 av biskop Heinrich Maria Janssen i Hildesheim.

Han arbeidet som kapellan i Uelzen fra 1982 til 1985 og i Bremen-Grohn fra 1985 til 1987. Fra 1987 til 1992 var han pastor i menigheten *St. Peter og Paul* i Bremen-Burglesum. I 1992 dro han til Sør-Afrika som *[[Fidei donum]]*-prest, hvor var pastor i Sterkspruit og samtidig bedrev misjonsstudier via fjernundervisning ved det sørafrikanske UNISA-universitetet. Han tok doktorgrad der i 2001. 

Fra 2001 til 2003 var han generalvikar i Aliwal bispedømme, og fra 2003 til 2006 arbeidet han ved *Lumko Missiological Institute* i Johannesburg. I 2006 ble han professor i teologi ved *St. John Vianney Seminary* i Pretoria.

### Biskop av Aliwal
Pave Benedikt XVI utnevnte Wüstenberg til biskop av Aliwal den 19. desember 2007. Han ble ordinert til biskop av den apostoliske nuntius til Sør-Afrika og Botswana, erkebiskop James Patrick Green, den 24. februar 2008 på Aliwal stadion. Medkonsekratorer var erkebiskopen av Bloemfontein, Jabulani Adatus Nxumalo O.M.I., og forgjengerbiskopen i Aliwal, Fritz Lobinger.  

Pave Frans aksepterte hans avskjedssøknad den 1. september 2017 av helsemessige årsaker. 

Wüstenberg returnerte deretter til Tyskland og tok en leilighet i Hildesheim. Han ble så som emeritus biskop virkende i Hildesheim bispedømme.  Fra desember 2020 har Wüstenberg vært biskoppelig vikar for Malteser Hilfsdienst i Hildesheim bispedømme, som han har tilhørt siden ungdommen og hvor han var aktiv som ambulansearbeider, togfører og byrepresentant før han studerte teologi.

## Episkopalgenealogi
Hans episkopalgenealogi er:

* Kardinal Scipione Rebiba (1504–1577)
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Biskop Eugène-Charles-Joseph de Mazenod (1782–1861) *1832
* Kardinal Joseph Hippolyte Guibert (1802–1886) *1842
* Kardinal François-Marie-Benjamin Richard de la Vergne (1819–1908) *1872
* Kardinal Pietro Gasparri (1852–1934) *1898
* Kardinal Clemente Micara (1879–1965) *1920
* Kardinal Antonio Samorè (1905–1983) *1950
* Kardinal Angelo Sodano (1927–2022) *1978
* Erkebiskop James Patrick Green (1950–) *2006
* Biskop *Michael Wüstenberg* (1954–) *2008

## Referanser